বৰ্তমান সময়ত এটি আলোচনাৰ বিষয় হৈছে চালানী মাজত বিষ। স্বাস্থ্য বিভাগৰ অধীনয়ত ধৰা পেলাইছে চালানী মাছৰ দেহত বিষাক্ত ৰাসায়নিক দ্ৰব্য ফৰ্মেলিনৰ। আজি আমি ফৰ্মেলিনৰ বিষয়ে কিছু কথা আলোচনা কৰিম। ফৰ্মেলিন হ' ল এবিধ ৰাসায়নিক দ্ৰব্য।বিশ্বত উৎপাদিত ২৫ বিধ ৰাসায়নিক দ্ৰব্যৰ ভিতৰত অন্যতম। ৩০-৫৫% ফৰ্মেলদিহাইড আৰু মিঠানলৰ সংমিশ্ৰণ কৰি ফৰ্মেলিন প্ৰস্তুত কৰা হয়।বিভিন্ন ধৰণৰ কল কাৰখানা যেনে চামৰা উৎপাদন, ৰেজিন, প্লাষ্টিক উৎপাদন, প্লাই ব' ৰ্ড উৎপাদন, খেতিপথাৰত ভেঁকুৰ ৰোগ নিয়ন্ত্ৰণ ৰ বাবে প্ৰস্তুত কৰা ঔষধি আদিত ফৰ্মেলিন ব্যৱহৃত হয়। চিকিৎসা বিজ্ঞানত মৃত ব্যক্তিৰ শৰীৰ সংৰক্ষণ কৰি বহু দিনলৈ নপচাকৈ বহুদিনলৈ ৰাখিবলৈ ফৰ্মেলিনৰ ব্যৱহাৰ কৰা হয়। ইয়াৰোপৰি বিজ্ঞানাগাৰত শৰীৰৰ কোনো অংগ প্ৰত্যঙ্গ নপচাকৈ ৰাখিবলৈও ফৰ্মেলিনৰ ব্যৱহাৰ কৰা হয়। ফৰ্মেলিন এবিধ এন্টিচেপতিক ঔষধি। সেই বাবেই অস্ত্ৰোপচাৰ কক্ষ বীজানুমুক্ত কৰিবলৈও ফৰ্মেলিন ব্যৱহৃত হয়। খাদ্য সমূহ যাতে বহুদিনলৈ সতেজ হৈ থাকে তাৰ বাবেই ব্যৱসায়ী সকলে ইয়াৰ ব্যৱহাৰ কৰে।বিশেষকৈ চালানী মাছ, যিবোৰ আমদানী কৰা হয় অন্ধ্ৰপ্ৰদেশ, গুজৰাট আদি বহিৰাজ্যেৰ পৰ, তেনেবোৰ মাছ যাতে বহুদিনলৈ সতেজ হৈ থাকে তাৰ বাবে ব্যৱসায়ী সকলে ফৰ্মেলিনৰ সহায় লোৱা দেখা যায়। বহিঃ ৰাজ্যৰ পৰা অসমলৈ মাছ সমূহ আহি পাওঁতে প্ৰায় ৫/৬ দিন লাগি যায়। বৰফৰ মাজত মাছবোৰ ১০ দিনমানলৈ ভালে থাকে।সেয়েহে ব্যৱসায়ী সকলে আৰু দহ পোন্ধৰ দিনলৈ মাছ সমূহ সতেজ কৰি ৰাখিবলৈ ফৰ্মেলিনৰ ব্যৱহাৰ কৰে।